# name
"M’estén el cos i la mirada": Finit i infinit dels cos en la literatura femenina dels blogs

# metadata.dc.description[].value
Màster en Estudis de la Diferència Sexual,  Universitat de Barcelona. DUODA, Centre de recerca de dones, curs: 2010-2011, Tutora: Dra. María-Milagros Rivera Garretas

# metadata.dc.description.abstract[].value
Escric un blog des d’abril de 2008. El camí que hi he recorregut fins avui, tres anys
més tard, s’ha anat convertint cada cop més en una aventura creativa i relacional
apassionant i imprevista. La idea inicial del blog, ser un quadern de notes i esborranys
amb intenció literària que es convertissin en el germen de futurs poemes o proses
poètiques, es veié aviat transformada, de manera inevitable, pel mateix espai
cibernètic en què pretenia materialitzar-se. De cop i volta, no era el mateix escriure en
pantalla que sobre paper, per començar perquè no era el mateix exposar el text a
innumerables i inconcrets ulls anònims que desar-lo en un calaix del meu estudi i ser-ne
l’única (o gairebé l’única) lectora. Recordo el punt d’inquietud, al principi més aviat
de pànic, del moment justament anterior a l’acció de fer clic al botó “Publicar l’entrada”.
Recordo les relectures d’aquells textos que en principi havien de ser només
esborranys i que es convertiren, des de ben aviat, en textos treballats, amb coherència
interna, acabats, llestos per ser llegits per ulls exigents, si és que es donava el cas que
n’hi havia alguns entre aquells innumerables i inconcrets ulls anònims. I també aviat,
no sé gaire com, aquests ulls començaren a fer-se visibles i a tenir veu en comentaris
a les entrades; alguns (pocs) esdevingueren “seguidors” del blog, i a partir d’aquí la
xarxa em dugué a altres blogs, altres racons, altres veus. És així com vaig conèixer
altres veus de dones que també escrivien blogs i que ho feien d’una manera similar a
la meva: amb apunts més aviat breus, en una prosa que es podria descriure, més que
definir, com a poètica, autobiogràfica en un sentit ampli del terme,2 i amb la pretensió
de crear bellesa amb les paraules.

# metadata.dc.source[].value
Màster - Estudis de la Diferència Sexual (DUODA - UB)

# metadata.dc.title[].value
"M’estén el cos i la mirada": Finit i infinit dels cos en la literatura femenina dels blogs